משטרת ישראל במלחמת חרבות ברזל

במלחמת חרבות ברזל נטלה משטרת ישראל חלק בקרבות רבים, בעיקר סביב מתקפת הפתע על ישראל ב-7 באוקטובר 2023, יומה הראשון של המלחמה. במסגרת הקרבות נפלו 63 שוטרים ושוטרות, 56 מתוכם ביום הראשון ללחימה. האחריות על ביטחון פנים במדינת ישראל מוטלת על משטרת ישראל, אולם באזור קו העימות ועוטף עזה מוטלת האחריות על צה"ל ולא על המשטרה. למרות זאת המענה האפקטיבי הראשוני לאירועי 7 באוקטובר ניתן על ידי משטרה ישראל. בשעה 06:42 הכריז מפקד מחוז דרום ניצב אמיר כהן על הפעלת פקודת "פרש פלשת", אשר קובעת בין השאר הצבת חסימות על צירי תנועה המובילים מרצועת עזה לעורף הישראלי. החלטתו התקבלה על סמך מטח הטילים החריג ועל סמך מידע שקיבל מקצין המודיעין המחוזי, שמתגורר בזיקים וראה את החדירה מהים במו עיניו. ערך מורחב – הטבח במסיבת הטבע ליד רעים פסטיבל "סופרנובה" לרגל חג הסוכות, שהופק על ידי "נובה" או "השבט של נובה" (Tribe Of Nova), התקיים בין התאריכים 6 ל-7 באוקטובר. בפסטיבל השתתפו כ-3,500 איש בשטח פתוח ליד קיבוץ רעים במרחק של כ-5 ק"מ מרצועת עזה ובמהלכו הופיעו אומני מוזיקה אלקטרונית וטראנס מוכרים. הפסטיבל אושר על ידי החטיבה הצפונית של אוגדת עזה. בסביבות 06:30 בבוקרו של יום שבת ושמחת תורה ה'תשפ"ד, 7 באוקטובר 2023, פתח ארגון הטרור חמאס במתקפת פתע על ישראל. בחסות ירי של אלפי רקטות לעבר ישראל, חדרו מעל ל-3,000 מחבלים, חלקם מכוח נוח'בה, ליישובים ישראליים ומתקנים צבאיים. המחבלים חדרו דרך גדר המערכת והפתיעו את כוחות צה"ל הסמוכים לגבול. המחבלים ערכו קרבות ירי עם כוחות הביטחון, והתקדמו לתוך היישובים. במהלך החדירה לישראל, הגיעו המחבלים לאתר המסיבה בסביבות 7:00 בבוקר והחלו לטבוח במשתתפים. כ-40 שוטרים אבטחו את האירוע. 17 מהם נהרגו בקרבות מול המחבלים. שוטר ימ"ר רס"ב יגאל זינגר הציל למעלה מ-500 מבאי המסיבה, כאשר הוביל 100 כלי רכב דרך השדות עד לעיר נתיבות. לאחר מכן חזר לאזור הלחימה ושם נפצע ברגלו. רפ"ק שפרה בוכריס היא מפקדת יחידת הסיירות במשמר הגבול דרום. בבוקר טבח 7 באוקטובר החליטה לפעול אף על פי שלא קיבלה פקודה על כך. בשבת בבוקר יצאה רפ"ק שפרה בוכריס עם סגנה פקד רם עמרני, הסמב"ץ רס"ם ברוך אביסהל ורס"ר המשמעת רס"ב יניב כהן לרעים למבצע חילוץ. בוכריס הגיעה עם צוותה בשני כלי רכב פרטיים ולא ממוגנים לאתר בו התקיימה קודם לכן מסיבת הטבע, ובמשך 12 שעות, פעלה תחת אש לחילוץ והצלה של עשרות צעירים וצעירות. ערך מורחב – קרב שדרות ב-7 באוקטובר 2023, מחבלי חמאס חמושים שהגיעו מרצועת עזה נכנסו לשדרות והחלו בחילופי אש עם שוטרים ועם אזרחים במקום, מחבלים תועדו בשכונת ניר עם סמוך לתחנת המשטרה המקומית, 6 משוטרי התחנה נהרגו בקרבות, ועוד שוטרים נוספים שבאו לעזרתם. עשרות מחבלים פשטו על העיר שדרות וטבחו באזרחים רבים בעיר. מטרתם המרכזית של המחבלים הייתה תחנת המשטרה בעיר. המחבלים נתקלו בשוטרים נחושים שבמשך שעות ארוכות השיבו אש ונלחמו בהם. המלחמה שהשיבו השוטרים בתוך התחנה וגם מחוץ לה ב"קרב שדרות" ריתקה 25 מחבלים בתחנה למשך כ־16 שעות. שוטרי יחידת הימ"מ של המשטרה הצליחו לחלץ שוטרים מגג התחנה. מפקד מחוז דרום במשטרה החליט להפציץ את המחבלים שנותרו באמצעות טנק ומסוק קרב, ואז למוטט עליהם את המבנה, מה שהוביל למותם. בקרב נפלו שוטרים ולוחמים. רפ"ק מאלי שושנה הייתה מפקדת תורנית בתחנת המשטרה שדרות ביום של ההתקפה על מדינת ישראל. רפ"ק מאלי שושנה, קצינת מתנדבים במרחב לכיש לחמה בעת המתקפה יחד עם שוטרי התחנה, וניהלה קרב יריות מול המחבלים במשך שעות ארוכות. במהלך הקרב היא הרגה לפחות ארבעה מחבלים, כאשר חבריה נהרגים לנגד עיניה. כאשר נזרק לעברה רימון היא השליכה אותו בחזרה אל המחבלים. בשלב מסוים היא נפגעה והתחמושת נגמרה. היא ניצלה לאחר שהעמידה פני מתה למשך שעות עד שכוחות הימ"מ הגיעו וחילצו אותה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – הטבח באופקים גם לאופקים פלשו מחבלי חמאס ב-7 באוקטובר, וניהלו קרבות מול שוטרים ואזרחים. במהלך הקרבות ברחבי העיר נהרגו 8 שוטרים. ב-8 באוקטובר כוח של יחידת מתיל"ן מהחטיבה הטקטית של משמר הגבול פעל מול חוליית מחבלים בכביש 34 סמוך לצומת שער הנגב. הלוחמים החלו בסריקות על הציר במסגרתן זיהו רכב חשוד והחלו לבדוק אותו. במקביל נפתח ירי לעבר הלוחמים ממנו נפצע מפקד הכוח ברסיס בחזה ופונה לטיפול רפואי. הלוחמים השיבו באש וחיסלו את חוליית המחבלים. דקות ספורות אחר כך הבינו הלוחמים שחולייה נוספת של מחבלי חמאס מאיימת עליהם. לוחמי החטיבה הטקטית של מג"ב ניהלו קרב יריות שכלל סיוע של ירי מטנק והכוונה אווירית של מסוק ורחפנים עד לחיסול המחבלים. ערך מורחב – קרב יד מרדכי (2023) בעקבות הפעלת פקודת "פרש פלשת" הגיע כוח מג"ב לצומת יד מרדכי וחסם את הכביש לתנועה. כעבור דקה הגיעו למקום שמונה אופנועים ועליהם 16 מחבלי כוח נוח'בה. שוטרי מג"ב החלו לנהל קרב יריות עם המחבלים, במהלכו נקרה לצומת כוח ימ"מ שהיה בדרכו לזירות השונות, הצטרף לקרב ואנשי המשטרה חיסלו את המחבלים. ברשות המחבלים נמצאו מסמכים שלימדו כי מטרת מחבלים אלה הייתה להגיע למרכז ולצפון הארץ לביצוע פיגועים נוספים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לוחמי הימ"מ והיס"מ נטלו חלק משמעותי בקרבות הבלימה של 7 באוקטובר, ואף ביצעו מספר פעולות מוצלחות של חילוץ בני ערובה - באופקים וליד שדרות - בהן הם שחררו את החטופים והרגו את כל החוטפים. במסגרת הקרבות בעוטף עזה ב-7 באוקטובר הרגו לוחמי הימ"מ 200 מחבלים בקרבות קשים. תשעה לוחמי וקציני ימ"מ נהרגו בקרבות. באותו היום הצילו לוחמי ימ"מ 12 תצפיתניות בחמ"ל בנחל עוז שהמחבלים שפשטו על המוצב התכוונו לשרוף אותן. בקרבות בקיבוץ בארי חיסלו לוחמי ימ"מ 60 מחבלים. כוחות ימ"מ שחררו גם את משטרת שדרות שהייתה כבושה שעות ארוכות. מנגד, בקרבות נפלו 9 לוחמי וקציני ימ"מ. ערך מורחב – מבצע יד זהב ב-12 בפברואר 2024, במהלך מלחמת חרבות ברזל, לוחמי הימ"מ, בשיתוף צה"ל והשב"כ, חילצו שני חטופים ישראלים מבניין ברפיח בדרום רצועת עזה. לוחמי הימ"מ פרצו לבית שבו הוחזקו החטופים, חילצו את החטופים וניהלו קרב עם מחבלים שהיו בבית. במקביל, חיל האוויר הישראלי תקף ברפיח לצורך מתן אש חיפוי וחיפוי אווירי והפלסטינים דיווחו על למעלה ממאה הרוגים. לאחר שחרור החטופים, פונו הלוחמים והחטופים ששוחררו באמצעות מסוק. ב-4 במאי 2024, פעלו כוחות הימ"מ, יחידת דובדבן וסיירת חרוב פעלו בעיירה דיר אל-ע'וסון, ליד טול כרם שבשומרון, שם מחבלים התבצרו באחד הבתים. חמישה מחבלים שהיו מעורבים ברצח אלחנן קליין בנובמבר חוסלו בחילופי האש, ואחד הסגיר את עצמו. בפעילות נפצע באורח אנוש אחד מלוחמי הימ"מ, שפונה לבית החולים בילינסון בפתח תקווה. ב-8 במאי בבית החולים בילינסון בפתח תקווה נקבע מותו של לוחם הימ"מ פקד ייטב לב הלוי, שנפצע אנושות בפעולה ב-4 במאי במהלך בחילופי האש עם מחבלים בעיירה הפלסטינית דיר א-רוסון ליד טול כרם שבשומרון. פקד הלוי הוא בנו של ניצב בדימוס יורם הלוי מפקד מחוז דרום של משטרת ישראל, מפקד הימ"מ ומפקד משמר הגבול לשעבר. ערך מורחב – מבצע ארנון ב-8 ביוני 2024 במהלך מלחמת חרבות ברזל, בשעות היום, חילצו כוחות ימ"מ ושב"כ ובגיבוי צה"ל את ארבעת החטופים נועה ארגמני, אלמוג מאיר, אנדריי קוזלוב ושלומי זיו אשר חולצו בחיים. הארבעה נחטפו מהטבח בפסטיבל נובה. המבצע לשחרורם אירע בשני מוקדים במקביל, והם שוחררו במצב בריאותי תקין. במבצע נהרג לוחם ימ"מ פקד ארנון זמורה. ב-1 בספטמבר 2024 אירע פיגוע ירי בכביש 35 בסמוך למחסום תרקומיא שבסמוך לחברון. מחבלים הגיעו לאזור ברכב וירו ממנו לעבר רכב הישראלים ואז נטשו אותו. כוחות הביטחון פתחו במצוד אחר המחבלים. ברכב היו שני שוטרים ושוטרת. מותם של שניים מהם נקבע לאחר שנפצעו אנוש מהירי. בפיגוע נהרגו פקד אריק בן אליהו, רנ"ג הדס ברנץ ורס"ם רוני שקורי. מאז תחילת ימי הלחימה בדרום חיסלו שוטרי ולוחמי משטרת ישראל 356 מחבלים ועצרו עוד 45 מחבלים בחיים שנלקחו לכליאה. על פי נתוני משטרת ישראל פירוט של חיסולי המחבלים מחולק לפי יחידות במשטרה שביצעו את החיסולים: לוחמי הימ"מ – 150 מחבלים מחוסלים (בהמשך התעדכן מספר זה ל-200 מחבלים מחוסלים). לוחמי היחידה הטקטית של מג"ב – 68 מחבלים מחוסלים. לוחמי מג"ב דרום – 78 מחבלים מחוסלים. שוטרי המחוז הדרומי – 16 מחבלים מחוסלים. לוחמי יחידה 33 (הגדעונים) של להב 433 – 15 מחבלים מחוסלים. לוחמי החטיבה לביטחון פנים – 7 מחבלים מחוסלים. לוחמי יחידת מתפ"א – 22 מחבלים מחוסלים. מעבר למערכה שנוהלה ב-7 באוקטובר, לצד הפעילות המשטרתית השוטפת, שלא נעצרה, נטלה משטרת ישראל חלק בזיהוי החללים, באיסוף פריטים וראיות בזירות השונות, הסדרת צירי התנועה לפי הצרכים שנגזרו מפרוץ המלחמה, הקמת כיתות כוננות ביישובים בכל שטח מדינת ישראל, סריקות ובדיקות בעקבות הודעות פתע רבות על חשודים בכל רחבי הארץ, חקירת אירועי הסתה נגד המדינה באמצעי תקשורת שונים וברשתות החברתיות. מספר ימים לאחת מתקפת הפתע, מפכ"ל המשטרה, קובי שבתאי, יזם הקמת מערך סיוע נפשי לשוטרים שנכחו בעת הקרבות. כאלפיים שוטרים קיבלו סיוע ממרכזי החוסן של המשטרה על מנת להתמודד עם המראות הקשים והאירועים שעברו בחזית ובעורף. מודיעין בכחול, מבט מל"מ 98, אוקטובר 2024, עמ' 20 חללי משטרת ישראל במלחמת חרבות ברזל, באתר משטרת ישראל הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 סעיף 3 לפקודת המשטרה הגנת היישובים וההתגוננות האזרחית בפיקודים המרחביים 9.0102, באתר צה"ל ראו גם: משה שטיינמץ, לקח ממתקפת חמאס? השר והמפכ"ל דורשים להעביר את האחריות ליישובי הגבול מצה"ל למשטרה, באתר כאן – תאגיד השידור הישראלי, 29 בנובמבר 2023 וכן: איציק סבן, כחלק מלקחי 7 באוקטובר: נבחנת העברת האחריות הביטחונית בעוטף עזה מהצבא - למשטרה, באתר ישראל היום, 30 בנובמבר 2023 איציק סבן, כחלק מלקחי 7 באוקטובר: נבחנת העברת האחריות הביטחונית בעוטף עזה מהצבא - למשטרה, באתר ישראל היום, 30 בנובמבר 2023 אלון חכמון, ‏האסון הגדול שנמנע בקיבוץ יד מרדכי: "60 שניות שבהן התושבים ניצלו", באתר מעריב אונליין, 17 באוקטובר 2023 ד"ר שלומי שטרית -- "אגף החפירות": תיעוד היסטורי במשטרת ישראל בלחימה -- "בארץ אהבתי"- הרצאות לימי מלחמה, הרצאה באתר יוטיוב האיוונט הרשמי של הפסטיבל דפנה ליאל, הכתבת דפנה ליאל פרסמה בפוסט בפייסבוק את האישור לקיום הפסטיל על ידי הצבא, באתר פייסבוק שמעון איפרגן, ‏הטבח במסיבה ליד רעים: 9 שוטרים מוגדרים נעדרים, באתר ‏מאקו‏, 10 באוקטובר 2023 הלוחמים לשעבר שהקימו אתר לתיעוד סיפורי הגבורה והנופלים בשבת השחורה, באתר מעריב אונליין, 25 בנובמבר 2023 שילה פריד, ‏"חולצנו כשלא נשארו כדורים בנשק": עדויות שוטרים מהקרבות עם חמאס, בעיתון מקור ראשון, 10 באוקטובר 2023 השוטר שהוביל 100 רכבים והציל מאות בני אדם משחזר מבית החולים, באתר בחדרי חרדים, 14 באוקטובר 2023 מאיר תורג'מן, השוטרת הדתייה חילצה ברכבה עשרות פצועים מהתופת ברעים: "אנחנו לא גיבורים, עשינו את המשימה שלנו", באתר ynet, 17 באוקטובר 2023 כתבי ynet, כ-20 שעות קרב בתחנת שדרות: הושגה שליטה מלאה, 10 מחבלים חוסלו, באתר ynet, 8 באוקטובר 2023 שמעון איפרגן, ‏"משמרת שלמה נמחקה": 6 משוטרי תחנת שדרות נהרגו בקרב עם המחבלים, באתר ‏מאקו‏, 8 באוקטובר 2023 יניר יגנה‏, הקרב על תחנת שדרות וגבורת השוטרת: "נפגעתי ביד והמשכתי להילחם", באתר וואלה, 10 באוקטובר 2023 מאיה פולק, ‏שדרות: גבורת השוטרים שהתגלתה בקרב על גג תחנת המשטרה, בעיתון מקור ראשון, 27 באוקטובר 2023 תיעוד: לוחמי מג"ב חיסלו מחבלים סמוך לצומת שער הנגב, באתר ערוץ 7, ‏9/10/23 מאיר תורג'מן, תיעוד: חילופי אש וחיסול שמונה מחבלים סמוך לצומת שער הנגב, באתר ynet, 9 באוקטובר 2023 עכשיו 14 צבא וביטחון, והיד עוד נטויה: 356 מחבלים חוסלו בידי שוטרי ולוחמי המשטרה, באתר עכשיו 14, 10 באוקטובר 2023. מאז עודכן מספר המחבלים ההרוגים ל-200 איציק סבן, קצין בכיר: לוחמי הימ"מ חיסלו 200 מחבלים; תשעה לוחמים נהרגו ו-35 נפצעו, באתר ישראל היום, 14 באוקטובר 2023 מאיר תורג'מן, 9 לוחמי ימ"מ נפלו בלחימה: "היינו קו ההגנה האחרון בין המחבלים לתושבים", באתר ynet, 15 באוקטובר 2023 מחיר הדמים של היחידות המיוחדות שהיו בקו הראשון של הלחימה, סרטון בערוץ "כאן חדשות", באתר יוטיוב (אורך: 05:47), 10 באוקטובר 2023 יואב זיתון, עינב חלבי, יעל צ'כנובר, ההגעה החשאית, גל התקיפות - והחילוץ: "הלוחמים הגנו בגופם על לואיס ופרננדו", באתר ynet, 12 בפברואר 2024, לילך שובל, במבצע הירואי תחת אש: צה"ל חילץ את פרננדו סימון מרמן ולואיס הר מהשבי ברפיח, באתר ישראל היום, 12 בפברואר 2024. צפו בעדכון דובר צה"ל, באתר צה"ל, 12 בפברואר 2024, עדכון דובר צה"ל - 12.02, בוקר, סרטון בערוץ "עדכוני צה"ל", באתר יוטיוב (אורך: 07:42), 12 בפברואר 2024 יואב זיתון, עינב חלבי, לוחם ימ"מ נפצע אנוש ליד טול כרם, חוסלו המחבלים שרצחו את אלחנן קליין, באתר ynet, 4 במאי 2024. מאיר תורג'מן, נקבע מות לוחם הימ"מ שנפצע אנושות בהיתקלות עם מחבלים ליד טול כרם, באתר ynet, 8 במאי 2024. ניר דבורי, ‏הותר לפרסום: נקבע מותו של לוחם הימ"מ ארנון זמורה שנפצע במבצע החילוץ, באתר ‏מאקו‏, 8 ביוני 2024 ניצן שפירא ניר דבורי, ‏בפעילות של צה"ל: חוסל המחבל שביצע את הפיגוע בתרקומיא | תיעוד חילופי האש, באתר ‏מאקו‏, 1 בספטמבר 2024 עכשיו 14 צבא וביטחון, והיד עוד נטויה: 356 מחבלים חוסלו בידי שוטרי ולוחמי המשטרה, באתר עכשיו 14, 10 באוקטובר 2023 מתמודדים עם המראות הקשים: כאלפיים שוטרים נעזרו במערך החוסן המשטרתי, באתר מעריב אונליין, 23 באוקטובר 2023